若人作塔以土石木金銀銅鉛。書此神咒安置其中。纔安置已。其塔即為七寶所成。由此法要故。一切如來堅住護持晝夜不去。其七寶塔全身舍利之妙寶藏。以咒威力擢竦高至阿迦尼吒天宮之中。塔所串峙。一切諸天晝夜瞻仰守衛供養。現在未來一切如來分身光儀。過去諸佛全身舍利。皆在寶篋印陀羅尼。是諸如來所有法、報、化三身亦在是中。
由此如來勝德妙福。願建此塔。令地球化為釋迦文佛之如意珠。令四生九有。六道群靈。頓捨身心二障。三災八難永離。